AlexejDobrolubov/national_council_slovak_2010 huggingface dataset:
3. schôdza NR SR - 4.deň - B. popoludní
Dátum: 2023-11-21
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

120. Ďakujem. Je hanbou, že pani ministerka začína svoje pôsobenie vo vláde práve návrhom zákona, ktorý ide proti pacientom, a to dokonca ešte v skrátenom legislatívnom konaní. Pochopila by som, keby v skrátenom legislatívnom konaní boli, bol zákon, pri ktorom vzniknú hospodárske škody, veľké hospodárske škody, ale tu veľké hospodárske škody vzniknú jedine súkromnej zdravotnej poisťovni Penta. Aj to ministerstvo zdravotníctva vo svojom oficiálnom stanovisku priznalo, že, samozrejme, pre zdravotné poisťovne to budú znamenať väčšie náklady pri zazmluvňovaní, zazmluvňovaní objemov operácií. Každá politická strana, aj strana HLAS, aj strana SMER mala vo svojom programe zabezpečenie včasnej a kvalitnej zdravotnej starostlivosti. Včasná zdravotná starostlivosť, to sú práve tie maximálne čakacie lehoty, aby pacienti, ktorí potrebujú operáciu, aby zbytočne nečakali a stojí ich to buď trvalé zdravotné následky alebo, alebo dokonca ich to stojí až život. Tento návrh zákona, ktorý predkladal a ktorý navrhol ešte minister zdravotníctva Marek Krajčí, nás mohol posunúť k štandardu vyspelých, vyspelých západných krajín. Tak ako to kedysi zaviedlo Dánsko a sú dôkazy o tom, že to skvalitnilo zdravotnú, zdravotnú starostlivosť, tak sme mohli sa posunúť v poskytovaní zdravotnej starostlivosti aj u nás na Slovensku dopredu míľovými krokmi. Ale to by muselo stranu HLAS zaujímať aj niečo viac, ako len to, ako vyťahovať zisky zo zdravotníctva. Odkedy bola strana SMER a aj HLAS, lebo však minister Raši bol kedysi ministrom za stranu SMER, tak zdravotníctvo bolo v podstate len dojnou kravou. Zdravotníc... zo zdravotníctva sa vyťahovali peniaze na predražených prístrojoch, všetci si pamätáme kauz... (Prerušenie vystúpenia časomerom.)
3. schôdza NR SR - 4.deň - B. popoludní
Dátum: 2023-11-21
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

70. Ďakujem. Pán kolega, veľmi dobre si vysvetlil, že keby vládnym poslancom a pánovi ministrovi sociálnych vecí naozaj záležalo na dôchodcoch, tak normálnym štandardným zákonným procesom tieto veci sa dali stihnúť. Ale čo očakávame od vládnej koalície, keď vládna koalícia v prvom rade rieši personálne čistky, potom príde na rad pomsta nepohodlným vyšetrovateľom, prepadové komando pre dlhoročného statočného policajta, pán Pellegrini loví kapre, producíruje sa v divadle. Jednoducho na dôchodky a na štandardný legislatívny proces čas naozaj neostal. Aj z tohto je vidieť, ako súčasnej vládnej koalícii záleží nie na ľuďoch, nie na tom, aby plnili sľuby, ktorými balamutili ľudí pred voľbami, ale v prvom rade im ide o seba.
3.schôdza NR SR - 3.deň - B.popoludní
Dátum: 2023-11-16
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

223. Ďakujem veľmi pekne, Anežka, ja som veľmi rada, že práve ty, žena a Rómka, si tu v parlamente a že reprezentuješ všetky ženy a Rómky. Už z toho, už pre ženu je taká dráha, politická dráha veľmi ťažká a o to ťažšia je pre ženu a Rómku. V minulom volebnom období tu nebola ani jedna žena Rómka a teraz som hrdá, že si tu ty aj s kolegyňou z Progresívneho Slovenska. A zároveň si myslím, že je také veľmi signifikantné, že ty ako mamina musíš upozorňovať dlhoročných politikov, ktorí si hovoria že vraj sociálni demokrati, že pre nich je hodnota mať dieťa, byť mama, byť rodič, pre nich nepredstavuje absolútne nič. Pretože prví na rane, ktorých oni okradli, boli práve maminy, boli práve otcovia, boli rodičia, ktorí vychovali deti a ktorí vychovali deti, ktoré platia dane. Pre nás je to hodnota a vždy sme hovorili, že je to pre nás obrovská hodnota. Pre akože sociálnych demokratov toto nepredstavuje absolútnu, absolútne žiadnu hodnotu. Ďakujem, Anežka, za tvoju rozpravu.
3.schôdza NR SR - 3.deň - B.popoludní
Dátum: 2023-11-16
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

86. Ďakujem. Pán poslanec, veľmi dobre ste povedali, že boj proti korupcii potrebuje, potrebuje legislatívu a systematické potláčanie korupcie, ale to nie je prípad tohto programového vyhlásenia vlády, pretože tu nie sú opatrenia proti korupcii, tu sú opatrenia za korupciu. Namiesto sfunkčnenia zákona na preukazovanie pôvodu majetku, tak táto koalícia si dala do programového vyhlásenia vlády, že ide zrušiť úrad na zaisťovanie majetku. Namiesto postihovania korupcie si dali do programového vyhlásenia vlády, že chcú znížiť tresty za korupciu. Namiesto zmysluplnej legislatívy idú proti špeciálnemu prokurátorovi a špeciálnej prokuratúre, ktorá vyšetruje korupciu na najvyšších miestach. Čiže toto je programové vyhlásenie vlády, ktoré by sa malo volať za korupciu, za kradnutie.
12. schôdza NR SR - 15.deň - A. dopoludnia
Dátum: 2024-05-14
Poslanec: Sabo, Michal (PS)
Druh vystúpenia: Vystúpenie s faktickou poznámkou

121. Ďakujem ti, Tina, veď neboj sa, ja im to pripomeniem nejakým iným spôsobom, že kde majú tie zanedbané povinnosti a ako flákajú dôležité veci. Ja chcem ešte na záver len jednu dôležitú poznámku, pretože rozprávame sa teda o akčných plánoch a o strategických dokumentoch, ktorých máme tony, hej? Týchto strategických plánov a akčných plánov máme v šuplíkoch v štátnych archívoch naozaj viac, než je vkusné. A že to je super, že ich máme, lebo vieme, čo máme robiť, ale ono to nestačí, že vieme, čo máme robiť, ono to musíme robiť, alebo treba to robiť. Ale to si vyžaduje oveľa, oveľa viac aktivity, oveľa viac ambícií, oveľa viac pozornosti, oveľa viac financií, človeko-hodín, hlavne treba mať v centre pozornosti ľudské zdravie. A to, ako som sa aj ja snažil povedať, a ty si to tiež tak nás učila, že sa obávam, že v pozornosti ľudské zdravie pre túto koalíciu naozaj nie je, že tam sú úplne iné veci, ktoré sú v pozornosti, a to ľudské zdravie je úplne na konci. Ďakujem ti za to, že si reagovala, že si ma počúvala, vážim si to.
12. schôdza NR SR - 15.deň - A. dopoludnia
Dátum: 2024-05-14
Poslanec: Sabo, Michal (PS)
Druh vystúpenia: Vystúpenie s faktickou poznámkou

76. Ďakujem za slovo, pán predsedajúci, a aj vám, pán Dostál, pán poslanec, za to, že ste na záver alebo k záveru tejto rozpravy nazvučili tie dve posledné podstatné slová, ktoré sú na pozadí tohto návrhu, a tie dve slová sú politický vplyv. Väčšina problémov, ktoré dnes FPU má, vyplýva najmä z jeho finančnej a kapacitnej poddimenzovanosti, to nie je nič nové, to vieme už viacero rokov. Namiesto riešenia skutočných problémov sa však v tejto navrhovanej novele rieši najhlasnejšie to, aby sa kultúra opäť dostala práve pod väčší politický vplyv. Samotný fond aj kultúrna obec po zmenách dlhodobo volajú, ale nie po takých, ktoré navrhuje vo svojom návrhu pán poslanec Michelko. Kultúrnu obec, samozrejme, teší to, že sa v posledných týždňoch na stôl dostal aspoň návrh na zvýšenie rozpočtu fondu, to je vítané. Kultúrna obec je, samozrejme, aj naďalej otvorená konštruktívnemu dialógu za účelom ďalších pozitívnych zmien, ktoré budú prínosné pre všetky zainteresované strany. Práve preto dnes kultúrna obec a jej zástupcovia a zástupkyne stáli pred Národnou radou Slovenskej republiky a apelovali, aby toto plénum hlasovali proti navrhovaným úpravám zákona, ktoré práve zvýšia politický vplyv na FPU a ohrozia fungovanie fondu aj stoviek kultúrnych organizácií už v tomto roku. Kultúrna obec a aj my za Progresívne Slovensko vyzývame na vecnú diskusiu o reforme, ktorá bude založená na faktoch, ktorá bude založená na dátach a, samozrejme, s dostatočným priestorom pre FPU aj širšiu kultúrnu obec, na ktoré budú mať zmeny dopad. Tieto myšlienky, samozrejme, presadzujeme aj my za Progresívne Slovensko, ale ich podpísalo aj vyše 300 nezávislých zriaďovaných organizácií z celého Slovenska. 300 nezávislých zriaďovaných organizácií z celého Slovenska. To naozaj nie je málo, počúvajte ich, prosím. Ďakujem.
12. schôdza NR SR - 15.deň - A. dopoludnia
Dátum: 2024-05-14
Poslanec: Sabo, Michal (PS)
Druh vystúpenia: Vystúpenie s faktickou poznámkou

20. Ďakujem za slovo, pán predsedajúci. Pán poslanec Pročko naozaj hovoril o tom, že vonku pred parlamentom v tomto momente stoja ľudia, ktorí sa búria proti tomuto návrhu. A tí ľudia sú napríklad zo siete pre nezávislú kultúru a požiadali nás, aby sme tlmočili ich stanoviská vzhľadom na to, že nikto sa s nimi nerozpráva, vzhľadom na to, že tento návrh neprešiel cez riadne legislatívne konanie, že je to poslanecký návrh. Tak robíme to, o čo nás požiadali a sieť pre nezávislú kultúru Anténa odkazuje poslancom a poslankyniam koalície vo svojom vyhlásení, že ak dnes chvália a dnes alebo kedykoľvek sa o tom bude hlasovať, poslanecký návrh pána Michelka, spôsobí sa tým znefunkčnenie Fondu na podporu umenia už v tomto roku. Ohrozené bude krehké fungovanie stoviek kultúrnych organizácií na celom Slovensku, ako aj pracovné miesta tisícok ľudí pracujúcich v kultúre a v kreatívnom priemysle. Že dlhodobo bude oslabená nezávislosť, transparentnosť a kredibilita fondu. Fondu na podporu umenia, ktorý je odbornou a verejnoprávnou inštitúciou a má zásadný vplyv na fungovanie celého kultúrneho ekosystému na Slovensku. Je veľmi pozitívne vnímaný aj v zahraničí, kde je často považovaný za príklad dobrej praxe, práve jeho zásluhou sa mohla kultúra v posledných rokoch na Slovensku slobode rozvíjať a udržiavať. Zároveň pomohol tento fond vytvoriť nové kultúrne priestory aj v mestách, aj v obciach, kde akákoľvek kultúrna ponuka dlhodobo absentovala. Fond na podporu umenia bol založený pred desiatimi rokmi presne preto, aby už o podpore umenia a kultúry nerozhodovali politici, ale odborníci a odborníčky. Politici a političky majú nastavovať systémové rámce rezortu kultúry odborne, ako je to v súdnictve, v školstve, v zdravotníctve, či v športe. Politici nemajú určovať, čo je správne umenie. Umeniu a kultúre sa totiž darí najlepšie vtedy, keď sú slobodné. Navrhované zmeny nás vracajú o 15 rokov dozadu do časov, kedy si žiadatelia chodili vybavovať podporu po známosti priamo za ministrom.
12. schôdza NR SR - 14.deň - A. dopoludnia
Dátum: 2024-05-10
Poslanec: Sabo, Michal (PS)
Druh vystúpenia: Vystúpenie s faktickou poznámkou

106. Ďakujem za slovo a aj vám pani Kolíková za váš príhovor, vaše vystúpenie. Povedali ste, a to tak najviac mnou zarezonovalo, že kultúra prežije. Áno, pre kultúru je toto také, hovorí sa, že je to iba obdobie. A kultúra prežije, pretože skutočná kultúra je divoká, je nespútaná, kreativita je neobmedzená, nedá sa nejak merať. Skutočné umenie nepozná ani hranice, ani limity. Takže áno, kultúra prežije, máte pravdu. A aj tá slovenská, ktorá nie je len slovenská, a to hovorím osobne. Ja nemám rád, keď niekto v tomto pléne vo vystúpeniach alebo vo faktických hovorí cez seba, lebo je to taká anecdotal evidence, ale urobím výnimku, pretože celý život som sa pohyboval v kultúrnom a mediálnom prostredí. Som tak trochu Petržalčan, tak trochu zo Žitného ostrova, tak trochu Srb, tak trochu Maďar a aj trávnice zo Spiša viem zaspievať, aj zarepovať H16-ku, aj Sládkoviča viem zarecitovať, aj toho Dúbravského viem oceniť. Takže hovorím to naozaj úprimne, autenticky, že mám z toho všetkého radosť. A doprial by som sú radosť naozaj každému a každej z tej zmiešanej kultúry, ktorá sa navzájom inšpiruje a inšpiruje všetkých ľudí, ktorí sa nechajú inšpirovať a ktorí si dovolia ten luxus nechať sa inšpirovať. A ono to vlastne nie je ani nejako extrémne náročné. Stačí mať len otvorenú hlavu. A to by som doprial slovenskej kultúre.
12. schôdza NR SR - 13.deň - B. popoludní
Dátum: 2024-05-09
Poslanec: Sabo, Michal (PS)
Druh vystúpenia: Vystúpenie s faktickou poznámkou

93. Ďakujem za slovo, a tebe, Zora, za to, vďaka, že si poukázala na ten legislatívny proces, ktorý je práve taký, akí zástupcovia, zástupkyne koalície v minulom volebnom období tak hlučne a často kritizovali, a ono je to v prípade špeciálne personálnych nominácií Slovenskej národnej strany viac než symptomatické, pretože nielen na ministerstve kultúry, ale aj na ministerstve životného prostredia sú aktuálne v mimoriadnom trende... no, ako to nazvať... no legislatívne polotovary alebo legislatívne nedorobky, asi nemusím ísť teda konkrétne do detailov, na ktoré návrhy narážam a, a nielen v legislatíve, ale aj samotný manažment je taký iný. Ty si to sama povedala, že SNS likviduje fungujúce inštitúcie, a ja chápem, že pán Taraba alebo pani Šimkovičová, alebo pán Michelko po sebe v rámci plnenia si svojich snov politických chcú zanechať nejaké pomníčky, ale nateraz to naozaj vyzerá, že po nich ostane iba spálená krajina a intelektuálne vyprázdnené inštitúcie, a to potvrdzuje vlastne aj tento návrh zákona, ktorý, veď sme to už povedali ixkrát, nič nezlepší, je vecne nesprávny, je nedomyslený, je to iba, len zákon na likvidáciu ďalšej z inštitúcií, ktoré sú nevyhovujúce, hej, lebo nespĺňajú kritériá, ktoré si niekto pri stole povedal, že by mal. A najabsurdnejším na tom celom je, ako tu už odznelo, že za pol roka sa to môže zmeniť, keď sa to neosvedčí. Tak už teraz vieme, už dnes vieme, že za pol roka nikto nedostane peniaze, že fond bude paralyzovaný, že po SNS ostane len jeden rozvrátený systém, ktorý doteraz fungoval, bohužiaľ, má len jednu jedinú chybu, a to, že Slovenskej národnej strane nevyhovoval. Takže, Zora, ďakujem za tvoj odborný prístup a za to všetko, čo v tejto téme prinášaš do verejného priestoru. Je to veľmi potrebné vzhľadom na to, že sa tu volá tak po vyváženosti názorov. Ďakujem.
12. schôdza NR SR - 11. deň - A. dopoludnia
Dátum: 2024-05-03
Poslanec: Sabo, Michal (PS)
Druh vystúpenia: Vystúpenie s faktickou poznámkou

153. Ďakujem za slovo. Danka, ďakujem aj tebe za tvoj vklad z praxe. Rovnako tak chcem aj poďakovať touto cestou aj Tine Gažovičovej ako predkladateľke tohto návrhu zákona za zákon, ktorý naozaj môže a vie pomôcť rodičom detí so špeciálnymi potrebami. Zároveň chcem povedať, že je to veľká hanba, keď sa pozrieme do tohto pléna. Keď sa pozrieme, koľko ľudí z koalície počúvalo vystúpenie predkladateľky. Bol tu v tom čase až jeden poslanec, aktuálne sú tu dvaja poslanci, ale nepočúvajú. A ďakujem aj v mene rodičov, ktorí, s ktorými som v kontakte vďaka tomu, že som jednak absolvoval, ale som aktuálne v rade dvoch konkrétnych škôl, ktoré majú inkluzivitu na prvom mieste medzi svojimi hodnotami. A je to materská škola a je to základná škola, ktorá z tej inkluzivity, otvorenosti čerpá a rozvíja ju, formuje ľudí, ktorí sú láskaví, ktorí sú otvorení, ktorí sú všímaví, empatickí. Na druhej strane máme rodičov detí, ktorí keď pozerajú napríklad to, čo sa deje aktuálne v tomto pléne, koľko ľudí z koalície má záujem počúvať napríklad o tvojom konkrétnom návrhu, Tina, tak mi je ľúto, že v tej vyčerpanosti, v tej unavenosti a tej bezradnosti a osamelosti ešte sú svedkami toho, že vlastne koalícia im vlastne nechce nijako pomôcť. A zároveň keď si niekto pozrie tento návrh zákona a ďalšie, ktoré Progresívne Slovensko dnes predstavovalo, tak potom sa pýtam, že kto je tu konkrétne odtrhnutý od reality, pretože všetky tie návrhy, ktoré sme dnes predstavovali ako Progresívne Slovensko, majú spojnicu, že chcú pomôcť ľu... (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Sabo, Michal (PS)
Druh vystúpenia: Vystúpenie s faktickou poznámkou

155. Ďakujem za slovo. Pani poslankyňa, vy ste vyzvali, aby pani predkladateľka aj pán predkladateľ vyhľadali transrodové alebo queer osoby, aby sa pýtali a počúvali. Chcem sa pridať k tejto vašej výzve, pretože je v nej kus človečiny a ďakujem vám za tú výzvu, že tu odznela v tomto pléne. Taktiež vyzývam a prikladám sa, prikláňam sa k tomu, aby predkladateľka a predkladateľ vyhľadali tieto osoby a aby hľadali to, čo ich spája a čo nás spája. Lebo aj medzi, aj napriek tomu, že sa teda tvárime, že nie je to tu o viere vôbec, aj medzi transrodovými osobami sú veriace a veriaci, aj medzi queer, queer osobami sú veriace a veriaci a určite sú tam základy, na ktorých sa dá stavať ten spájajúci most, po ktorom sa dá prísť k sebe a nájsť to, čo nás spája. Tak podpisujem tú výzvu, aby pani predkladateľka a pán predkladateľ vyhľadali, aby sa pýtali, aby počúvali, aby mohli pomáhať, pretože to je esenciou, teda by malo byť esenciou verejných politík. A špeciálne pani Záborská stále rozpráva o tom, že svojimi politikami chce pomáhať. Tak pýtajte sa, počúvajte a pomáhajte!
12. schôdza NR SR - 10.deň - B. popoludní
Dátum: 2024-05-02
Poslanec: Sabo, Michal (PS)
Druh vystúpenia: Vystúpenie s faktickou poznámkou

133. Pani Záborská, povedali ste vo svojom vystúpení, že nikoho nestigmatizujete. Napísal som si váš citát a je to dohľadateľné, tak si to môžeme overiť, že či ste to povedali. Povedali ste to. Celé vaše vystúpenie bola jedna stigmatizácia, ukážka stigmatizácie. Povedali ste, nikoho nestigmatizujete, tak naozaj nikoho nestigmatizujete, keď z neho alebo z nej robíte administratívnu prekážku? Naozaj nikoho nestigmatizujete, keď z ľudí žijúcich so svojimi aj tak už dosť ťažkými osudmi, ktorým tou stigmatizáciou ešte prikladáte, robíte administratívnu patáliu? Naozaj nikoho nestigmatizujete, áno? To ma chcete presvedčiť? Chcete presvedčiť mojich priateľov a moje priateľky transrodové osoby, že ich nestigmatizujete? Chcete mňa, queer osobu, presvedčiť o tom, že vy svojimi návrhmi a svojím správaním a verejným vystupovaním mňa nestigmatizujete? Áno, chcete ma o tom presvedčiť? A na záver, vy ste, máte za sebou úžasnú kariéru, máte vzdelanie, máte všetko, necítim sa vôbec ako zelenáč v úlohe, že by som vás chcel akokoľvek úkolovať alebo niečo, ale, prosím vás, rozprávajme sa akademicky, hej, že keď citujete nabudúce nejaké závratné nárasty z nula na 14 miliárd, tak ich aspoň, prosím, dokladujte, odkiaľ to citujete, aby sme si tieto fantastické príklady z celého sveta, anekdotické evidence, vedeli dohľadať, prosím. Ďakujem. (Potlesk.)
12. schôdza NR SR - 10.deň - B. popoludní
Dátum: 2024-05-02
Poslanec: Sabo, Michal (PS)
Druh vystúpenia: Vystúpenie s faktickou poznámkou

53. Vďaka za slovo. Ako sme počuli, tento návrh sa vrátil do tohto pléna ako, v úvodzovkách, rest, taký nechcený rest z minulého volebného obdobia. Tak niektoré veci by sme naozaj mohli nechať v minulosti a namiesto toho kontinuálneho spiatočníckeho, regresívneho, odsúvajúceho, ubližujúceho správania by sme mohli konečne ako spoločnosť a hlavne ako toto plénum sa začať pozerať dopredu a ľuďom, ktorí sú bezprostrednou, ale aj vzdialenou súčasťou našich životov, z pozície moci neubližovať, nedeptať ich, nešikanovať, nekomplikovať situáciu, ktorá, ktorú aj tak sám osebe ten systém sa nijako nesnaží zjednodušiť, práve naopak. Pri tejto príležitosti chcem len pripomenúť, že pôvodný návrh sa stretol aj s reakciou napríklad Amnesty International Slovensko, ten, tá reakcia bola v podobe petície, ktorú podpísalo už plus-mínus 30-tisíc ľudí. A tiež chcem pripomenúť, že Slovenská republika, my ako zákonodarci a zákonodarkyne máme povinnosť chrániť práva ľudí, všetkých ľudí bez rozdielu, bez ohľadu na rodovú identitu a všetko ostatné, tak zákon o rodnom čísle je pre toto plénum ďalšou príležitosťou ukázať, či dbáme na dodržiavanie ľudskoprávnych záväzkov. A nehovorím to len tak z plezíru, pretože ľudské práva, respektíve to bájne masívne porušovanie ľudských práv, o ktorom tu počúvame od začiatku tohto volebného obdobia, potrebovali sme ľudské práva chrániť v prípade novely trestných kódexov, počúvame o porušovaní ľudských práv, pri návrhu zákona o RTVS tu boli také fiktívne kategórie, tak prosím, majme porušovanie, skutočné porušovanie ľudských práv na pamäti v prípade tohto škodlivého zákona. Ďakujem. (Potlesk.)
12. schôdza NR SR - 8.deň - A. dopoludnia
Dátum: 2024-04-26
Poslanec: Sabo, Michal (PS)
Druh vystúpenia: Vystúpenie s faktickou poznámkou

119. Údajné politické mimovládky, ako sme počuli v tomto pléne, to sú tie, ktoré sa zapájajú alebo vstupujú do politického súboja, tak ja sa v tomto kontexte pýtam, že čo potom robia tzv. občianske médiá. Tie sa nezapájajú priamo do politického súboja, nezapojili sa do predvolebných kampaní? A ako vyštudovaný novinár si dovolím povedať, že zapojili sa tým najnekorektnejším spôsobom v absolútnom rozpore s novinárskou etikou, nie že by tu už nepadli všetky zábrany, o to pokoj. Ja nebudem menovať tie tzv. občianske médiá, pretože ten zoznam je dlhší, než by bolo vkusné, tak sa pýtam ako konkrétne a kým konkrétne sú tieto tzv. občianske médiá financované. Tušíme, aké majú domáce zdroje, no pokiaľ ide o zahraničné financovanie, tak tam rovnako tušíme napríklad, ktorá ambasáda ich spolufinancuje. Tak ja sa pýtam, že v tejto kategórii náhodou sa nechceme porozprávať o tom, že kto má aké záujmy na Slovensku? A mám teraz taký závan inšpirácie, môžeme sa o tom porozprávať koaliční, teda opoziční kolegovia a kolegyne, že či by sme nechceli predložiť napríklad návrh zákona o tzv. občianskych médiách a o ich financovaní. Viete si predstaviť tú plamennú debatu v tomto pléne, ktorá by nastala?
12. schôdza NR SR - 8.deň - A. dopoludnia
Dátum: 2024-04-26
Poslanec: Sabo, Michal (PS)
Druh vystúpenia: Vystúpenie s faktickou poznámkou

89. Vďaka za slovo. Aj tebe, Beáta, za tvoje vystúpenie. Ako si povedala, tak návrh tohto zákona je transparentne okopírovaný z Maďarska a, spomínajúc transparentnosť, je iba perfídne, že predkladatelia tohto návrhu sa prikrývajú práve transparentnosťou, keď sami majú s transparentnosťou problém, či je to Slovenská národná strana, alebo sú tu, sú to ostatné dve koaličné strany, HLAS a SMER, nevedia a môžeme povedať, že už všetko nasvedčuje tomu (povedané so smiechom), že ani nechcú dokladovať transparentnosť svojich kampaní, či už teda napríklad predvolebnej kampane z minulých, z minuloročných parlamentných volieb, transparentnosť kampane zvoleného prezidenta je samostatná kategória, ktorá prepísala všetky poučky transparentnosti, táto transparentnosť si priam vyhráva svoj vlastný príbeh, takže slovné spojenie transparentná koalícia navrhujem normálne vyhlásiť za slovenský národný oxymoron. No a najväčšia perfídnosť toho celého je, že práve mimovládna organizácia, ktorá upozorňuje na, teda na netransparentné správanie koaličných strán, má teraz vďaka tomuto alebo kvôli tomuto zákonu dostať to cejchovanie zlej mimovládky. Celé perfídne. Ďakujem, Bea, za tvoje vystúpenie.
12. schôdza NR SR - 8.deň - A. dopoludnia
Dátum: 2024-04-26
Poslanec: Sabo, Michal (PS)
Druh vystúpenia: Vystúpenie s faktickou poznámkou

57. Ďakujem za slovo, aj tebe, Oskar, za vystúpenie. Kde je pani ministerka Dolinková, tak znie otázka. No točí sa na Instagrame. To robí celé dni, pretože jej Instagram prepukuje obsahom. A keď má sedieť v tomto pléne a prezentovať svoje návrhy, tak, tak tu nie je a nechá sa zastupovať. Nie iba to, čo sa tebe, Oskar, dnes stalo, že prišiel pán minister cestovného ruchu prezentovať jej návrh na skrátené legislatívne konanie, ono sa to stalo aj minulý týždeň napríklad pri návrhu zákona o posudzovaní a o kontrole hluku a ochrane zdravia, celý deň som tu čakal, kým sa dostane ten bod na rad. Pani ministerka údajne zistila, že som sa prihlásil do rozpravy za klub Progresívneho Slovenska a chcel som využiť celých 30 minút na to, aby som rozobral na súčiastky ten návrh, ktorý je vo svojej podstate škandalózny, a zrazu bola pani ministerka náhle odcestovaná. Takže, pán minister Keketi, keď zastupujete pani ministerku Dolinkovú, prosím vás, odkážte jej od nás, že ju čakáme v tomto pléne, čakáme, kým si bude konečne robiť svoju robotu, a že nech ten Instagram na chvíľku nechá tak a že tu je jej čas a priestor. Vďaka.